b'\n_START_ARTICLE_\nNad\xc5\xa1kofijska klasi\xc4\x8dna gimnazija Zagreb\n_START_PARAGRAPH_\nNad\xc5\xa1kofijska klasi\xc4\x8dna gimnazija Zagreb (hrva\xc5\xa1ko Nadbiskupska klasi\xc4\x8dna gimnazija Zagreb) je gimnazija v Zagrebu, ki je bila ustanovljena leta 1920 s strani Nad\xc5\xa1kofije Zagreb.\n_START_SECTION_\nZgodovina\n_START_PARAGRAPH_\nKlasi\xc4\x8dna gimnazija je nastala s preimenovanjem Na\xc5\xa1kofijskega liceja (ustanovljen leta 1854), ki je deloval v sklopu Bogoslovnega semeni\xc5\xa1\xc4\x8da Zagreb. Leta 1922 je bila \xc5\xa1ola preimenovana v Nad\xc5\xa1kofijska velika gimnazija, leta 1931 pa je postala javna \xc5\xa1ola._NEWLINE_Med letoma 1948 in 1991 je bila \xc5\xa1ola ukinjena; v zgradbi je delovala voja\xc5\xa1ka bolni\xc5\xa1nica. Po razpadu Jugoslavije je gimnazija ponovno pri\xc4\x8dela delovati. Leta 2003 so spremenili statut \xc5\xa1ole, tako da so prvi\xc4\x8d sprejeli tudi dekleta.\n_START_SECTION_\nZanimivosti\n_START_PARAGRAPH_\nJe edina srednja \xc5\xa1ola na Hrva\xc5\xa1kem, ki ima lastni observatorij.'